श्रीश्याम ध्वजा यात्रा 8 मार्च को, वृंदावन के चंदन से लोगों को लगेगा तिलक
5वींश्रीश्याम ध्वजा यात्रा फाल्गुन एकादशी 8 मार्च सुबह 4:30 बजे गोहाना मोड़ से चुलकाना के लिए रवाना होगी। वृंदावन ट्रस्ट के संरक्षक विकास गोयल ने बताया कि यात्रा के लिए अब तक करीब 700 लोगों ने रजिस्ट्रेशन करवाया है। यात्रा में एक हजार लोगों के आने की संभावना है। 21 किलोमीटर की यात्रा के दौरान प्रत्येक किलोमीटर पर पानी खानपान की व्यवस्था की गई है। अगर किसी को जूते में चलने में परेशानी होगी तो उनके लिए चप्पल की व्यवस्था भी की गई है।
श्री बांके बिहारी मंदिर परिसर के अनंत ऋषि गोस्वामी भी समालखा से यात्रा में शामिल होंगे। उन्होंने बताया कि इस बार यात्रा में शामिल होने वाले लोगों का यात्रा शुरू होने से पहले वृंदावन बांके बिहारी के चरणों से लाए गए चंदन से तिलक किया जाएगा। यात्रा में काला नीले कपड़े पहनने पर पाबंदी रहेगी। ट्रस्ट के प्रधान राकेश बंसल, सचिव हरीश बंसल कोषाध्यक्ष नवीन गर्ग ने बताया कि इस बार यात्रा के साथ डिजिटल स्क्रीन भी रहेगी। इसमें लाइव यात्रा दिखाई जाएगी। उन्होंने बताया कि करीब सात वर्ष पहले दो व्यक्तियों ने पैदल यात्रा शुरू की थी। अब इस यात्रा ने बड़ा रूप ले लिया है।
पानीपत. वृंदावनट्रस्ट पानीपत की ओर से 5वीं श्री श्याम ध्वज यात्रा की तैयारियों को लेकर कार्ड जारी करते पदाधिकारी। फोटो| भास्कर
hin_Deva hin_Deva hin_Deva hin_Deva